Da Canada trakk seg fra turneringen i protest mot amatørreglene valgte IIHF å invitere USA (som endte på sjetteplass i fjorårets VM og rykket ned til B-VM for 1970) til å spille i A-puljen. Etter at presidenten i det amerikanske ishockeyforbundet (AHAUS), Thomas P. Lockhart, hadde diskutert saken med forbundsstyret erklærte AHAUS den 9. januar at de ikke ville erstatte Canada i turneringen. Den siste plassen gikk i stedet til Polen, som kom på andreplass i B-VM i 1969.